Ge meetse a boela lefaseng ka sebopego sa pula a ka wela mawatleng, matamong goba dinokeng, goba a ka felela nageng. Meetse ao a welago nageng a nwelela fase mme a ba karolo ya "meetse a mmung" (ground water) ao a ka dirišwago ke dimela le diruiwa/diphoofolo, goba a ka tšhaba a kgobela meeleng, matamong, dinokeng, mme mafelelong a elela lewatleng - ke moka tshepelo (leboo) e thoma ka bofsa. Ka nako ya ge Sehlomola a hlokofala, Mankweng, yoo a bego a swanetše go buša, o be a na le mengwaga ye masomepedihlano gomme a bonwa e sa le ngwana go ka buša. Makhudu, yo e bego e le rangwane'agwe, o ile a mo swarela setulo sa bogoši. Makhudu yo, e be e le morwa wa mafelelo wa kgoši Mankweng I gomme o be a na le maswanedi a boetapele. Mmegedi wa ka wa ditaba yo a bego a šetše a gotše ka nako yeo, o mpoditše gore Makhudu (yo a bitšwago ka la Mafisha) o be a na le botho le borutho bjoo bo ka fodišago dikgopolo tša banna bao ba tomolelanego mahlo a mahubedu kgorong.